Pravidelná údržba je pri všetkých typoch kosačiek kľúčom k dlhšej životnosti, preto by ste ju rozhodne nemali podceňovať. Zahŕňa ako ostrenie nožov, tak kontrolu koliesok a čistenie vnútorného priestoru. Pri benzínových pohonoch je nutné venovať pozornosť aj motoru. Čaká vás každoročné vylievanie benzínu a výmena oleja. Mali by ste si dávať pozor aj na stav sviečok, kľukového hriadeľa a uloženia nápravy. Benzínové kosačky taktiež pri práci viac vibrujú, čím sa môžu uvoľniť skrutky, ktoré bude následne potrebné utiahnuť.